18. ΒΑΣΙΛΙΚΟΝ ΔΙΑΤΑΓΜΑ της 18 Απρ./9 Μαΐου 1947 Περί υπαγωγής της Φυλλοξηρικής Υπηρεσίας και των θεμάτων αυτής εις την αρμοδιότητα της Α΄ Διευθύνσεως Γεωργίας της Κεντρικής Υπηρεσίας του Υπουργείου Γεωργίας». Έχοντες υπ’ όψει το άρθρ. 6 παρ. 3 του Α.Ν. 574/1937 εν συνδυασμώ προς το άρθρ. 8 του υπ’ αριθ. 55/1946 Ν.Δ. «περί κυρώσεως, τροποποιήσεως και συμπληρώσεως του από 8 Μαΐου 1946 Ν.Δ. «περί τροποποιήσεως και συμπληρώσεως των περί οργανισμού του Υπουργείου Γεωργίας διατάξεων» και την υπ’ αριθ. 145/47 γνώμην του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρον μόνον.-Την υπό του Νόμ. 6300 του 1934 «περί τροποποιήσεως και συμπληρώσεως του Νόμ. 214 «περί μέτρων προστασίας κατά φυλλοξήρας» προβλεπομένην φυλλοξηρικήν υπηρεσίαν και τα θέματα αυτής υπάγομεν εφεξής εις την αρμοδιότητα της Α΄ Διευθύνσεως Γεωργίας της Κεντρικής Υπηρεσίας του Υπουργείου Γεωργίας και ειδικώτερον εις το παρ’ αυτή τμήμα Δενδροκομίας και Αμπελουργίας (Γραφείον Αμπελουργίας και Οινοποιΐας), πλην των κατωτέρω θεμάτων, άτινα υπάγομεν εις το τμήμα Φυτοπαθολογίας και Φυλλοξηρικής Αμύνης (Γραφείον Φυλλοξηρικής Αμύνης) ήτοι: α)Των θεμάτων των αφορώντων εις την μεταφοράν, διακομιδήν και τον έλεγχον ειδών δυναμένων να μεταδώσουν την φυλλοξήραν, ως και των ληπτέων μέτρων παρεμποδίσεως μεταφοράς της φυλλοξήρας, περί ων τα άρθρ. 1 έως και 7 του Νόμ. 214 και το άρθρ. 6 του Νόμ. 6300. β)Των θεμάτων των αφορώντων εις την εξακρίβωσιν υπάρξεως της φυλλοξήρας και την μελέτην των μέσων καταπολεμήσεως του εντόμου αυτής, ως και την εφαρμογήν κατασταλτικών και άλλων μέτρων περί ων τα άρθρ. 26 έως και 46 του Νόμ. 214, ως ταύτα ετροποποιήθησαν ή συνεπληρώθησαν δια μεταγενεστέρων Νόμων. γ)Της παρακολουθήσεως και κατευθύνσεως του ελέγχου των εισαγωγών, εξαγωγών και μεταφορών εν γένει, ειδών δυναμένων να μεταδώσουν φυλλοξήραν, ενεργουμένου υπό του κατά τα άρθρ. 22 παρ. πρώτη περίπτωσις 3 του Νόμ. 6300 Επόπτου Φυλλοξηρικής Υπηρεσίας και των υπό του άρθρ. 40 παρ. 2 του Νόμ. 4142 προβλεπομένων Επιστατών. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 